Xbieha tal-Immakulata fil-Knisja Arċipretali ta' San Nikola fis-Siġġiewi Mario Fenech Fil-Knisja Arċipretali ta' San Nikola fis-Siġġiewi hemm numru ta' xbiehat tal-Madonna b' diversi titli differenti. Fost il-Kwadri li fihom hemm ix-xbieha tal-Madonna hemm wieħed mill-Artal laterali li huwa ddedikat lil Immakulata Kunċizzjoni. Fil-Kwadru ta'fuq dan l-Artal minbarra x-xbieha tal-Immakulata hemm ukoll il-Qaddisin San Filippu Neri u San Franġisk Saverju. Hemm ukoll l-Erwieħ tal-Purgatorju fil-parti t' isfel tat-tila. Minbarra f' dan il-kwadru, ix-xbieha tal-Immakulata f'din l-istess Knisja narawha wkoll f'waħda mil-Apside tal-Kappelluni l-kbar ta' maġemb l-Artal Maġġur tal-Knisja. Ix-xena f'dan il-Kappellun (iet impittra mill-Artist Carmine Palmieri fejn fiha huwa pinġa xena mil-isbaħ tat-tempesta li kienet qamet meta numru ta' Missjunarji kienu qegħdin ibaħħru lejn wieħed mill-pajjiżi imbegħda. Waqt din it-tempesta dawn il-Missjunarji kienu ġew salvati minn San Nikola bl-Interċessjoni tal-Immakulata Kunċizzjoni. L-artist ippreżenta lill-Immakulata f' din ix-xena bil-wieqfa fuq gawsAlla mdawwra bi sħaba bajda fil-waqt li numru t' Anġli żgħar jidhru qegħdin jakkumpanjaw lil Madonna b'uħud Stillarju sabiħ idawwar Ras l-Immakulata b'dija ta' kulur dehebi fil-waqt li taħt riglejHa jidher qamar kbir. Fuq in-naħa tax-xellug tax-xena l-figura ta' San Nikola miexi fuq l-ilma b'idejh merfugħa 'lfuq juri x-xbieha tal-Immakulata lill-Missjunarji li qegħdin fuq dgħajsa bil-qlugħ titlabat mal-ħalel tal-baħar imqalleb. Din hija xena li fiha l-artist Carmine Palmieri permezz tal-pniezel tiegħu mhux biss wassal dan l-episodju b'kapaċità artistika liema bħalha lil dawk li jaraw din ix-xena, iżda wassal ukoll il-messaġġ tal-kobor tat-talb speċjalment meta dan ikun sar biex tinċerdi l-Immakulata Kunċizzjoni. Il-Festa t-tajba lil kulħadd. Leħen il-Parroċċa Immakulata Kunċizzjoni Ħamrun Festa 2016 69